બીજી તરફ મ્યુનિ. કોંગ્રેસમાં જુનિયરોનો દબદબો વધતાં સિનિયરો નારાજ જોવા મળ્યા. સામાન્ય સભામાં કેટલાક પસંદગીના જુનિયર કોર્પોરેટરો ધમાચકડી મચાવતા હોઇ મહિલા કોર્પોરેટરો પણ ગિન્નાયેલા છે. કોંગ્રેસમાં ‘સ્માર્ટલી’ સિનિયરોના પત્તાં કપાતાં હોઇ એક સિનિયર કોર્પોરેટર તો મેયર ઓફિસની ધમાચકડીને શાંત પાડવાના પ્રયાસ કરતા હતા એટલે જ આજે સાંજે ચારથી છના કોંગ્રેસનાં ધરણાંના કાર્યક્રમ દરમ્યાન હાસ્યાસ્પદ સૂત્રોચ્ચારથી દૂર રહેવાની વિનંતી એક સિનિયર કોર્પોરેટરને ગઇ કાલે મોડી સાંજે મ્યુનિસિપલ કોંગ્રેસ કાર્યાલયમાં મળેલી બેઠકમાં કરવાની ફરજ પડી હતી.